	МИНИСТЕРСТВО НА ВЪТРЕШНИТЕ РАБОТИ


ЗАПОВЕД
№ 8121К-15895/26.10.2026 г.

ОТНОСНО:
Обявяване на конкурс за преминаване в по-висока по вид длъжност на държавни служители в МВР
На основание чл. 163, ал. 1 от Закона за Министерството на вътрешните работи, чл. 3, ал. 1 и чл. 9 от Наредба № 8121з-406 от 14 април 2015 г. за условията и реда за провеждане на конкурс за преминаване в по-висока по вид длъжност на държавните служители в МВР,

ОБЯВЯВАМ:

І. Конкурс за преминаване в ръководна длъжност в Регионална дирекция „Гранична полиция“ - Русе при Главна дирекция „Гранична полиция“ - МВР, както следва:

СЕКТОР „РЕГИОНАЛЕН КООРДИНАЦИОНЕН ЦЕНТЪР“

ГРУПА „ОПЕРАТИВЕН ДЕЖУРЕН ЦЕНТЪР”

- Началник на група – 1 (една) вакантна длъжност

ІІ. ИЗИСКВАНИЯ към кандидатите за участие в конкурса:

1. Да са държавни служители в МВР по чл. 142, ал. 1, т. 1 или ал. 3 от ЗМВР, изпълняващи служебните си задължения на изпълнителски длъжности;

2. Да имат придобита минимална образователно-квалификационна степен на висшето образование „Бакалавър“ по чл. 42, ал. 1, т. 1, б. „б“ от Закона за висшето образование;

2.1. Области на висшето образование – съгласно ПМС № 125/24.06.2002 г.;

2.2. Професионални направления – съгласно ПМС № 125/24.06.2002 г.;

3. Да имат завършен курс за първоначално професионално обучение в АМВР;
4. Към крайната дата за подаване на заявленията за участие в конкурса да имат не по-малко от 5 години професионален стаж в МВР, от които не по-малко от 3 години на изпълнителски длъжности;
5. Да отговарят на изискванията, определени в Класификатор на длъжностите в МВР, утвърден с МЗ № 8121з-140/24.01.2017 г.;

6. Да отговарят на изискванията на длъжностната характеристика за длъжността;
7. Да имат или да получат разрешение за достъп до класифицирана информация, определено по реда на чл. 37 от Закона за защита на класифицираната информация до ниво „Секретно“;

8. Да не са в срока на наложено дисциплинарно наказание по чл. 197, ал. 1, т. 4 или т. 5 от ЗМВР и срокът на действие на наказанието не е изтекъл към крайната дата за подаване на заявленията за участие;

9. Да нямат образувано дисциплинарно производство по реда на чл. 207, ал. 1 от ЗМВР към крайната дата за подаване на заявленията за участие;

10. Да не са временно отстранени от длъжност.
ІІІ. Необходими документи за участие, място и срок за подаването им:

1. В 7 (седем) дневен срок, считано от деня следващ датата на публикуване на заповедта в електронната страница на дирекция „Човешки ресурси“ - МВР, всеки кандидат подава заявление за участие в конкурса до председателя на конкурсната комисия и прилага следните документи: 
1.1. Копие на диплома за завършено в Република България висше образование, ако не е вписана в регистъра по чл. 10, ал. 2, т. 3, буква "в" от Закона за висшето образование.  

В случай че дипломата на кандидата е вписана в регистъра по чл. 10, ал. 2, т. 3, буква "в" от Закона за висшето образование, в заявлението по т. 1 се посочват регистрационен номер, серия, номер, дата и издател на дипломата. При издадена диплома от чуждестранно висше училище в заявлението по т. 1 се посочва номерът, под който документът е регистриран в Националния център за информация и документация. Кандидатите имат задължение да извършват проверка в регистрите за наличието на регистрация на дипломата.
1.2. Копие от разрешението за достъп до класифицирана информация за изискващото се ниво или съгласие за проучване по Закона за защита на класифицираната информация;

1.3. Копие на документ, удостоверяващ завършен курс за първоначално професионално обучение;

1.4. Кадрова справка за професионалния стаж и заеманите длъжности в МВР, включваща получени отличия и награди, наложени дисциплинарни наказания, индивидуалните оценки по реда на наредбата по чл. 178, ал. 2 от ЗМВР за последните два отчетни периода, както и за обстоятелствата по чл. 6, ал. 3, т. 2 и т. 3 от Наредба № 8121з-406/14.04.2015 г. за условията и реда за провеждане на конкурс за преминаване в по-висока по вид длъжност на държавните служители в МВР, изготвена от съответното звено „Човешки ресурси“ по месторабота;

1.5. Други документи (удостоверения, сертификати), съобразно обявените изисквания на конкурса.
2. Заявлението за участие в конкурса да се регистрира в деловодството на структурното звено по месторабота и се изпрати по служебен ред в сектор „Човешки ресурси” на Регионална дирекция „Гранична полиция” - Русе (адрес: гр. Русе, бул. „Тутракан” № 100).
3. До участие в конкурса не се допускат кандидати, подали заявление извън срока по т. 1.
ІV. Начин за провеждане на конкурса:
1. На основание член 16, алинея 1, точка 1 от Наредба № 8121з-406/14.04.2015 г. за условията и реда за провеждане на конкурс за преминаване в по-висока по вид длъжност на държавните служители в Министерството на вътрешните работи, професионалните знания на кандидатите да се проверят чрез писмена разработка в рамките на 180 минути по следната тематика:
- Вътрешни правила за организацията и реда за осъществяване на дежурство в МВР, утвърдени със заповед рег. № 8121з-303/17.03.2021 г.; 

- Заповед рег. № 3282з-132/18.01.2022 г. относно Регламентиране на обмена на информация между звената за оперативно дежурство в структурите на ГДГП;

- Инструкция рег. № 8121з-78/24.01.2015 г. за реда за осъществяване на задържане, оборудването на помещенията за настаняване на задържани лица и реда в тях в МВР; 

- Инструкция рег. № 8121з-878/06.07.2017 г. (И-2/13.07.2017 г.) за взаимодействието между митническите органи и органите на МВР; 

- Вътрешни правила за организацията на документооборота в МВР, утвърдени със заповед рег. № 8121з-1013/08.08.2017 г.; 

- Наредба рег. № 8121з-418/14.03.2017 г. за реда за употреба на физическа сила и помощни средства от органите на МВР; 

- Инструкция рег. № 8121з-464/26.08.2014 г. за реда и условията за извършване на проверки по чл. 81, ал. 1 и 2 и чл. 83, ал. 1 от ЗМВР от полицейските органи; 

- Инструкция № 8121з-1161/5.09.2017 г. за организацията и реда за осъществяване на конвойната дейност в МВР;

- Инструкция рег. № 8121з-1280/07.10.2021 г за реда за обработка на лични данни в МВР; 

- Заповед рег. № Iз-1825/04.09.2012 г. за утвърждаване на вътрешни правила за ползване на информационните фондове в МВР чрез Интегрирана информационна система „Справки“; 

- Организационно-технологичните правила за работа с автоматизираната информационна система „Пътна карта“, утвърдени със заповед рег. № 8121з-678/21.06.2018 г. на министъра на вътрешните работи;

- Заповед рег. № 8121з-850/27.05.2026 г. относно Утвърждаване на Вътрешни правила за реда и условията за осъществяване на контрол върху извършваните дейности от потребителите на АИФ на МВР;

- Заповед рег. № 8121з-829/21.05.2026 г. относно Утвърждаване на Организационно – технологични правила за работа с Автоматизирана информационна система за „Видеозаснемане на полицейската дейност“ (ВПД);

- Заповед рег. № 8121з-305/17.03.2021 г. за утвърждаване на процедури за реагиране от органите на МВР; 

- Процедура за действия на полицейските служители при проверка на водачи на МПС, реагиране и взаимодействие при неспиране на МПС за проверка, при подаден сигнал (Приложение № 27 към т. 1 от заповед рег. № 8121з-305/17.03.2021 г.), утвърдена със заповед рег. № 8121з-1333/10.10.2022 г.;

- Процедура за незабавно реагиране от органите на МВР по линия на незаконна миграция (Приложение № 28 към т. 1 от заповед рег. № 8121з-305/17.03.2021 г.), утвърдена със заповед рег. № 8121з-1614/05.10.2023 г.;

- Процедура за незабавно реагиране от органите на МВР при установяване на прелитащи пилотни и безпилотни летателни средства в забранените / ограничени зони за полети на Република България (Приложение № 29 към т. 1 от заповед рег. № 8121з-305/17.03.2021 г.), утвърдена със заповед рег. № 8121з-2099/15.12.2023 г.;

- Заповед рег. № 8121з-1061/13.07.2023 г. относно Утвърждаване на указания, регламентиращи изискванията за оборудването, необходимо за изграждане на временни КПП, както и за разполагането му на пътното платно;

- Заповед рег. № 8121з-1726/23.12.2024 г. относно Утвърждаване на Вътрешни правила за осъществяване на трансгранично преследване по горещи следи от служители на МВР;

- Заповед рег. № 8121з-116/26.01.2023 г. относно Утвърждаване на Методически указания за преследване на различни видове МПС, чиито водачи не изпълняват разпореждане на спиране;

- Заповед рег. № 8121з-1069/31.07.2024 г. относно Утвърждаване на „Правила за организацията на дейността на районните центрове 112 и взаимодействието им със службите за спешно реагиране“;

- Наредба № 8121з-1225/25.09.2017 г. за видовете обекти по чл. 23, ал. 1 от Закона за противодействие на тероризма, чиито собственици и ползватели разработват и прилагат мерки за противодействие на тероризма, минималните изисквания към тези мерки и реда за упражняване на контрол;

- Заповед № 8121з-522/27.04.2022 г., относно утвърждаване на Правила за организацията на работата в МВР с предложенията и сигналите;

- Заповед № 8121з-235/16.02.2023 г., относно определяне на Единна система за обмен на кодирана информация при извършване на проверки на лица и МПС от полицейски служители;

- Наредба № 8121з-922/22.07.2022 г. за реда за организацията и разпределянето на работното време, за неговото отчитане, за компенсирането на работата извън редовното работно време, режима на дежурство, времето за отдих и почивките за държавните служители по чл. 142, ал. 1, т. 1 и ал. 3 от Закона за министерството на вътрешните работи;

- Наредба № 8121з-433/16.03.2017 г. за професионалното обучение на служителите от Министерство на вътрешните работи;

- Инструкция № 8121з-877/06.07.2021 г. за дисциплината и дисциплинарната практика в Министерството на вътрешните работи;

- Етичен кодекс за поведение на държавните служители в МВР, утвърден със заповед рег. № 8121з-348/25.07.2014 г.
1.2. Начин на оценяване - Оценяването на писмените разработки на кандидатите да се извършва в цели числа по петстепенна скала с най-ниска оценка 2 (две), а най-висока 6 (шест) и окончателна оценка, определена по реда на чл. 23, ал. 4 от Наредба № 8121з- 406/14.04.2015 г.
1.3. Определям елиминаторен праг от получената окончателна оценка - 4,00 (четири).

1.4. Кандидати, които не са преминали елиминаторния праг при проверката на професионалните знания, отпадат от по-нататъшно участие в конкурса.

2. Структурирано интервю - съгласно Методика за провеждане и оценка на структурирано интервю (Приложение № 2 към чл. 17, ал. 6 от Наредба № 8121з-406/14.04.2015 г. за условията и реда за провеждане на конкурс за преминаване в по-висока по вид длъжност на държавните служители в МВР).

2.1. Начин на оценяване - съгласно т. 3 от Методиката за провеждане и оценка на структурирано интервю.
2.2. Кандидати, които не са преминали елиминаторния праг на структурираното интервю, определен в т. 6 от Методиката за провеждане и оценка на структурирано интервю, отпадат от по-нататъшно участие в конкурса.

3. Крайна оценка - сбор от оценката на професионалните знания и оценката от структурираното интервю.
V. Конкурсната процедура да се проведе в срок до 3 (три) месеца от деня, следващ датата на обявяването на заповедта в електронната страница на дирекция „Човешки ресурси“ -МВР.
VІ. Определям състав на конкурсната комисия:

…………………………………………………
VІІ. Обжалване на конкурса - по реда на чл. 163а от ЗМВР.
VІІІ. Председателят на конкурсната комисия да създаде организация за провеждане и приключване в срок на конкурсната процедура.

ІХ. Заповедта да се публикува в електронната страница на дирекция „Човешки ресурси“ – МВР в интернет и интранет, и се изпрати на структурите по чл. 37 от Закона за МВР, за сведение и изпълнение.
МИНИСТЪР:       /п/

